# data[].attributes.body
Des de sempre les matemàtiques han intentat explicar el món per a, de retruc, modelitzar i poder predir o aplicar aquest coneixement a noves necessitats. En el món de l'art, com en el món en general, les matemàtiques també hi tenen el seu lloc. Centrem-nos en el famós Teorema de Tales: perspectives, homotècies, la mida d'una sala de cinema i de la seva pantalla, i les il·lusions òptiques en fotografia i cinema (perspectiva forçada), tenen la seva traducció matemàtica en aquest teorema i, alhora, el fan servir per ajustar els seus propòsits al resultat visual desitjat. Després d'haver presentat la teoria a l'aula, i més enllà del càlcul de segments proporcionals i de alçades inabastables, hem engrescat a l'alumnat a crear els seus propis "trompe-l'oeil", il·lusions òptiques, en vídeo o fotografia on les matemàtiques es barregen amb la creativitat.

# data[].attributes.body
La primera part d'aquesta activitat d'aplicació proposava la creació d'una fotografia amb perspectiva forçada a partir de les pautes que es donaven al document adjunt. Aquesta era una activitat avaluativa qualificadora per a tot l'alumnat que es va realitzar per parelles.

# data[].attributes.body
En aquest enllaç trobareu algunes de les fotografies obtingudes a partir de la descrita anteriorment.

# data[].attributes.body
Hem aprofitat per a treballar per nivells: reforçar per a qui ho necessiti i ampliar per a qui ja té ben assolits els conceptes.

Els alumnes que han pogut fer ampliació han creat un vídeo. Han treballat a Visual i Plàstica una breu història i han decidit quin atrezzo i materials necessitarien. El resultat n'ha estat la historieta que adjuntem: "La Cova de Tales".

Esperem que us agradi.

# data[].attributes.body
Aquest projecte ha fet sortir a la llum aspectes molt interessants que m'han ajudat a conèixer millor a l'alumnat i com aprenen uns i altres:

DEBILITATS. Tot i proporcionar mostres del que es pretenia alguns alumnes no han arribat a entendre el que se'ls demanava. Alguns utilitzaven objectes que no es podia apreciar a simple vista que hi hagués una il·lusió òptica, altres insistien a utilitzar filtres i de l'altra banda, els més creatius, es complicaven tant la vida que després no sabien com verificar el Teorema de Tales. Ens ha faltat temps per a que tothom es pogués implicar en la tasca del vídeo.

AMENACES. Cal pautar molt bé què han de fer, quin és l'objectiu, quines eines han d'utilitzar,... mostrar molts exemples per a que agafin idees. Ara bé, la part creativa no es pot menjar la matemàtica (demostració numèrica, representació amb Geogebra, ús del vocabulari propi de la proporcionalitat geomètrica...)

FORTALESES. És una activitat motivadora, diferent i que posa en joc sabers i competències tant transversals com específics de diferents àmbits (matemàtic, lingüístic, artístic, ...). La major part de l'alumnat han gaudit de l'activitat i han interioritzat el concepte de proporcionalitat geomètrica i com aquesta es fa servir en diferents àmbits.

OPORTUNITATS. El fet de poder treballar per nivells ha permès que, mentre l'alumnat més autònom preparaven el vídeo, la resta tinguessin opció a reforçar tot allò que no els havia quedat clar del tema de Semblança i proporcionalitat geomètrica. Alhora, el projecte els ha permès treballar de manera diferent les matemàtiques i fer una tasca interdisciplinària. Les dinàmiques han estat positives i l'alumnat es manifesta motivat per a treballar d'aquesta manera en properes Situacions d'Aprenentatge. Això ens permetrà millorar en el treball en equip i desenvolupar la competència digital lligada a l'àmbit matemàtic amb altres eines que no s'han fet anar en aquesta ocasió com, per exemple, els fulls de càlcul.